Martin Scorsese

Martin Charles Scorsese (sündinud 17. novembril 1942) on USA filmirežissöör. 

Scorsese tuntumad filmid on ilmselt "Goncharov"(1973), "Mean Streets" ("Agulitänavad", 1973), "Taxi Driver" ("Taksojuht", 1976), "Raging Bull" ("Raevunud härg", 1980), "The King of Comedy" ("Komöödiakuningas", 1983), "Goodfellas" ("Omad poisid", 1990), "Casino" ("Kasiino", 1995), "The Departed" ("Kahe tule vahel", 2006), "Hugo" ("Hugo Cabret' leiutis", 2011) ja "The Wolf of Wall Street" ("Wall Streeti hunt", 2013).

Enne 2007. aasta Oscarite jagamist oli Martin Scorsese viiel korral olnud parima režissööri Oscari nominentide hulgas, kuid polnud kunagi kuldmehikese omanikuks saanud. 2007. aastal sai ta lõpuks selle au osaliseks filmi eest "Kahe tule vahel", mis tunnistati lisaks veel parimaks filmiks ning võitis ka parima mugandatud stsenaariumi ja parima montaaži Oscari "Kes? Mis? Kus?" 2008, lk. 347, olles tol aastal enim Oscareid võitnud film (järgnes film "Paani labürint" kolme Oscariga). See kuldmehike on jäänud tal siiani ainsaks, kuigi nominatsioone on tal nüüdseks juba 8 (seisuga 1. juuli 2014). 

Tema lavastatud filmid on eri kategooriates kogunud 80 Oscari nominatsiooni ning võitnud nendest 20.

Lisaks filmide lavastamisele on ta olnud ka muusikavideote režissöör. Neist väärib nimetamist eeskätt 16-minutiline video Michael Jacksoni loole "Bad", mida küll televisioonis enamasti näidatakse kärbitud versioonis.

Tunnustus
Martin Scorsese on võitnud arvukalt filmiauhindu, sealhulgas 2007. aastal Oscari.

Aastal 2008 valiti ta Ameerika Filosoofiaseltsi liikmeks.

Filmid
Täispikad mängufilmid
 Aasta  Film  Eestikeelne pealkiri 1967  "Who's That Knocking at My Door?"  "Kes koputab minu uksele?" 1972  "Boxcar Bertha"  "Kaubavaguni Bertha" 1973  "Mean Streets"  "Agulitänavad" 1974  "Alice Doesn't Live Here Anymore"  "Alice ei ela enam siin" 1976  "Taxi Driver"  "Taksojuht" 1977  "New York, New York"  "New York, New York" 1980  "Raging Bull"  "Raevunud härg" 1983  "The King of Comedy"  "Komöödiakuningas" 1985  "After Hours"  "Pärast päevatööd" 1986  "The Color of Money"  "Raha värv" 1988  "The Last Temptation of Christ"  "Kristuse viimane kiusatus" 1989  "New York Stories"  "New Yorgi lood" 1990  "Goodfellas"  "Omad poisid" 1991  "Cape Fear"  "Hirmu neem" 1993  "The Age of Innocence"  "Süütuse aeg" 1995  "Casino"  "Kasiino" 1997  "Kundun"  "Kundun" 1999  "Bringing Up the Dead"  "Viimase vindi peal" 2002  "Gangs of New York"  "New Yorgi jõugud" 2004  "The Aviator"  "Aviaator – valguses ja varjus" 2006  "The Departed"  "Kahe tule vahel" 2010  "Shutter Island"  "Suletud saar" 2011  "Hugo"  "Hugo Cabret' leiutis" 2013  "The Wolf of Wall Street"  "Wall Streeti hunt" 2016  "Silence"  "Silence" 2019  "The Irishman"  "The Irishman" 2023  "Killers of the Flower Moon"  "Killers of the Flower Moon"

Lühimängufilmid
 1959 – "Vesuvius VI"
 1963 – "What’s a Nice Girl Like You Doing in a Place Like This?"
 1964 – "It’s Not Just You, Murray!"
 1967 – "The Big Shave"

Dokumentaalfilmid
1970 – "Street Scenes" (film räägib Vietnami sõja vastastest demonstratsioonidest New Yorgis ja Washingtonis)
1990 – "Made in Milan" (lühidokumentaalfilm; Giorgio Armani räägib filmis oma moeloomise põhimõtetest, perekonna ajaloost ja Milano linnast)
 1974 – "Italianamerican"
 1978 – "The Last Waltz" ("Viimane valss"; rokkansambli The Band kontsert 25. novembril 1976)
 1978 – "American Boy"
 1995 – "A Personal Journey with Martin Scorsese Through American Movies"
 1999 – "Il mio viaggio in Italia"
 2005 – "No Direction Home: Bob Dylan"
 2008 – "Shine a Light" – "Shine a light - valgus peale"

Isiklikku
Martin Scorsese on olnud abielus Laraine Brennani, Julia Cameroni, filminäitleja Isabella Rossellini ja filmiprodutsent Barbara De Finaga. 

Tema praegune abikaasa on Helen Morris, kellega tal on tütar Francesca Scorsese. Francesca on kaasa löönud tema 2004. aasta filmis "The Aviator".

Kooselust Laraine Brennaniga on tal tütar Cathy Scorsese ja kooselust Julia Cameroniga tütar Domenica Cameron-Scorsese.

 Viited 

Välislingid

Kategooria:Ameerika Ühendriikide filmilavastajad
Kategooria:Sündinud 1942